पाएं अपने शहर की ताज़ा ख़बरें और फ्री ई-पेपरडाउनलोड करें
एसपी कमलदीप गोयल ने प्रवक्ता चमकौर सिंह के माध्यम से जारी बयान में बताया कि शुक्रवार रात जिले में नाइट कर्फ्यू ताेड़ने पर 6 केस दर्ज कर 6 लोगों को गिरफ्तार किया गया। थाना शहर यमुनानगर की एक टीम रात को करीब 7.50 बजे रादौर रोड पर गश्त कर रही थी उसी दौरान पुलिस की टीम को एक करियाने की दुकान खुली मिली। दुकानदार की पहचान चंद्र कॉलोनी वासी राकेश कुमार के रूप में हुई।
आरोपी को गिरफ्तार कर उसके खिलाफ आईपीसी की धारा- 188,269, 270 व 51 डिजास्टर मैनेजमेंट एक्ट के तहत मुकदमा दर्ज कर आगामी कार्रवाई शुरू की। वहीं थाना शहर पुलिस की एक टीम काे खालसा कॉलेज के पास से एक दुकान में 15-20 लड़के पूल खेलते मिले। पुलिस को आता देख सभी लड़के भाग गए। आरोपी दुकानदार आशीष भाेला वासी आजाद नगर को गिरफ्तार कर केस दर्ज किया।
थाना छछरौली पुलिस टीम ने मेन बाजार छछरौली में समय करीब 7.30 बजे गश्त के दौरान एक व्यक्ति को करियाना की दुकान खोल कर सामान बेचते काबू किया। आरोपी दुकानदार शाहिद अहमद वासी सहारनपुर को गिरफ्तार किया गया। इसी प्रकार छछरौली पुलिस ने रात करीब 7 बजे एक व्यक्ति को करियाना की दुकान खोलकर सामान बेचते काबू किया। आरोपी की पहचान अफजल अहमद निवासी सहारनपुर के रूप में हुई।
थाना शहर जगाधरी की एक टीम को रात्रि करीब 8:00 बजे बूड़िया चौक पर बेकरी की दुकान खुली मिली। दुकान पर 5-6 व्यक्ति खड़े थे जो पुलिस को देख कर भाग गए। आरोपी दुकानदार की पहचान विश्वकर्मा कॉलोनी वासी मनोज कपूर के रूप में हुई। थाना शहर जगाधरी की एक टीम को रात्रि करीब 8:00 बजे दूध डेयरी खुली मिली। आरोपी दुकानदार की पहचान गांव खारवन निवासी रवि के रूप में हुई।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn